Diari Oficial de la Generalitat Valenciana


Sumari del DOGV 2295, del 23-06-1994 (1994/831770)

ORDRE de 2 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un solar situat a València, carrer del Salvador, núm. 14.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/02/(2)/dof/vci/html**

### Dades del document

Número de DOGV
:   2295

Data del DOGV
:   23-06-1994

Secció del DOGV
:   DISPOSICIONS GENERALS

Número del document
:   1994/831770


Data del document
:   02-06-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 2 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un solar situat a València, carrer del Salvador, núm. 14. [94/4179]  
Com a conseqüència del projecte d'ampliació i ubicació de l'hemicicle del Palau de Benicarló i altres dependències de les Corts Valencianes, cal adquirir diversos immobles situats al voltant del Palau de Benicarló entre els quals es troba el solar situat al carrer del Salvador, núm. 14.  
A petició del president de les Corts Valencianes, i vistos els articles 6 i 30 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
Solar.- Solar de 84,235 m2, aproxidament, situat en aquesta ciutat de València, que dóna al carrer del Salvador, núm. 14, i que confronta: per davant, amb el carrer del Salvador; per la dreta, amb la projectada plaça de l'Església del Salvador; esquerra, casa del carrer del Salvador, i pel fons, amb carrer Sagrari del Salvador.  
La finca anteriorment descrita figura inscrita en el Registre de la Propietat de València número deu, a nom de Ciudadela SA de Inversiones (CISAIN), al tom 2.377, llibre 47 secció Serrans, foli 94, finca 3.005, inscripció 1ª.  
El solar anteriorment descrit s'adquireix lliure de càrregues, no obstant això queda afecte al pagament de la quantitat resultant de la liquidació definitiva dels costos d'urbanització de la unitat d'actuació III del Pla Parcial núm. 1 Seu-Xerea, el pressupost provisional del qual és de quatre milions cinquanta-una mil set-centes vuitanta-vuit pessetes i la quantitat que correspon a aquesta finca és de tres-centes setanta-sis mil quatre-centes noranta-cinc pessetes.  
Article segon  
Les Corts Valencianes se subroguen en les obligacions contretes per Ciudadela SA de Inversiones (CISAIN) amb l'Excm. Ajuntament de València per a urbanitzar la plaça, que se situarà entre els carrers del Salvador, Sagrari del Salvador i finca edificable situada entre amdós carrers, segons l'acord de l'Excm. Ajuntament de València, de 13 de novembre de 1990, pel qual s'aprova el Projecte de Compensació de Propietari Unic, referent a la unitat d'actuació núm. 3 del PEPRI del Pla Parcial 1 (Seu-Xerea).  
Article tercer  
La compra que necessàriament es formalitzarà en escriptura pública es realitzarà per un preu de cinquanta-quatre milions vint mil cent cinquanta-vuit pessetes (79.538.465 PTA), dels quals set milions quaranta-sis mil cent vuit pessetes (7.046.108 PTA) corresponen a l'Impost sobre el valor Afegit.  
Les despeses i els impostos que se'n deriven seran pagats per les parts, segons la llei.  
Article quart  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.   
València, 2 juny de 1994  
El conseller d'Economia i Hisenda  
AURELIO MARTINEZ ESTEVEZ


Còpia Permalink ELI